ప్రజావేదిక కూల్చివేత.. రాత్రి ఇంటికి వచ్చిన చంద్రబాబు..
TV5 Telugu26 Jun 2019 1:12 AM GMT
ప్రజా వేదిక కూల్చివేత ప్రక్రియ ముమ్మరంగా కొనసాగుతోంది. ఇప్పటికే 60 శాతానికి పైగా భవనాన్ని కూల్చివేశారు. జేసీబీల సహాయంతో కూల్చివేత చకచకా సాగిపోతోంది. మరోవైపు ప్రజావేదిక కూల్చివేతపై స్టే ఇచ్చేందుకు కోర్టు నిరాకరించింది.. ప్రజాధనంతో నిర్మించిన ప్రజావేదికను కూల్చివేయడం సరికాదని పిటిషనర్‌ తరపు న్యాయవాది వాదించారు.. అయితే, కృష్ణా కరకట్టపై అక్రమ నిర్మాణాలను ఏ ప్రభుత్వమైనా అనుమతించకూదని, అలాంటిది గత ప్రభుత్వమే దగ్గరుండి ప్రజావేదికను నిర్మించిందని ఏజీ కోర్టు దృష్టికి తీసుకెళ్లారు.. కోర్టు కూడా ఏజీ వాదనలతో ఏకీభవించింది.. స్టే ఇచ్చేందుకు నిరాకరించిన ధర్మాసనం తదుపరి విచారణను రెండు వారాలకు వాయిదా వేసింది. దీంతో కూల్చివేత ప్రక్రియ ముమ్మరంగా సాగుతోంది. ఇవాళ సాయంత్రానికి ప్రజావేదిక పూర్తిగా నేలమట్టమయ్యే అవకాశం ఉంది..
కలెక్టర్ల సదస్సు ముగిసిన వెంటనే కూల్చివేత పనులు మొదలు పెట్టిన అధికారులు.. రాత్రంతా దగ్గరుండి పర్యవేక్షించారు.. నిబంధనలకు విరుద్ధంగా నిర్మించిన కట్టడమని ముఖ్యమంత్రి జగన్మోహన్‌రెడ్డిప్రకటించిన కొన్ని గంటల్లోనే... కూల్చివేత చర్యలు షురూ అయ్యాయి.. మొదట భవనంలోని విలువైన ఫర్నిచర్‌, టెంట్లు, మొక్కలు, ఏసీలను ఇతర ప్రాంతాలకు తరలించే ప్రక్రియను కూడా గంటల్లోనూ పూర్తి చేశారు. సీఆర్‌డీఏ అధికారులు, ఇంజనీర్ల పర్యవేక్షణలో జేసీబీలతో ప్రజావేదిక భవనాన్ని కూలుస్తున్నారు.
కూల్చివేత సందర్భంగా ఎలాంటి అవాంచనీయ ఘటనలు జరగకుండా కట్టుదిట్టమైన చర్యలు తీసుకున్నారు పోలీసులు. ప్రజావేదిక దగ్గర భారీగా పోలీసులు మోహరించారు. ప్రజావేదికతో పాటు కరకట్టను భద్రతా సిబ్బంది తమ ఆధీనంలోకి తీసుకున్నారు. తెల్లవారేసరికి ప్రజావేదిక సగానికిపైగా నేలమట్టం అయింది.
విపక్షనేత చంద్రబాబు అర్ధరాత్రి సమయంలో ఉండవల్లి చేరుకున్నారు.. గన్నవరం ఎయిర్‌పోర్టు నుంచి కాన్వాయ్‌లో ఆయన ఉండవల్లిలోని తన నివాసానికి వెళ్లారు.. అదే సమయంలో ప్రజావేదిక కూల్చివేత పనులు జరుగుతున్నాయి.. అయితే, అవేం పట్టించుకోకుండానే చంద్రబాబు వెళ్లిపోయారు.
prajaavedika koolchiveta.. raatri intiki vachina chandrababu..
TV5 Telugu26 Jun 2019 1:12 AM GMT
praja vedika koolchiveta prakriya mummaramgaa konasagutondi. ippatike 60 saataaniki paiga bhavanaanni koolchivesaaru. jcbla sahaayamtho koolchiveta chakachaka sagipotondi. marovaipu prajaavedika koolchivetapai stay ichenduku kortu niraakarinchindi.. prajaadhanamtho nirminchina prajaavedikanu koolchiveyadam sarikaadani pititionersh tarapu nyaayavaadi vaadinchaaru.. ayithe, krishna karakattapai akrama nirmaanaalanu e prabhutvamainaa anumatinchakuudani, alantidi gatha prabhutvame daggarundi prajaavedikanu nirminchindani ag kortu drushtiki teesukellaaru.. kortu kuudaa ag vaadanalatoe ekibhavinchindi.. stay ichenduku niraakarinchina dharmasana tadupari vichaarananu rendu vaaraalaku vaayidaa vesindi. deentho koolchiveta prakriya mummaramgaa saagutondi. ivaala saayantraaniki prajaavedika puurtigaa nelamattamayye avakaasam undi..
kalektarla sadassu mugisina ventane koolchiveta panulu modalu pettina adhikaarulu.. raatrantaa daggarundi paryaveekshinchaaru.. nibandhanalaku viruddhamgaa nirminchina kattadamani mukhyamantri jaganmohankreddippar konni gantallone... koolchiveta charyalu shuroo ayyai.. modata bhavanamloni viluvaina farnicher, tentlu, mokkalu, eseelanu itara praantaalaku taralinche prakriyanu kuudaa gantalloonuu puurti chesaru. crduada adhikaarulu, injaneerla paryavekshanhalo jcbla prajaavedika bhavanaanni kuulustunnaaru.
koolchiveta sandarbhamgaa elanti avaanchaneeya ghatanalu jaragakunda kattudittamaina charyalu teesukunnaru poliisulu. prajaavedika daggara bhariga poliisulu moharinchaaru. prajaavedikato paatu karakattanu bhadrata sibbandi tama aadheenamloki teesukunnaru. tellavaaresariki prajaavedika sagaanikipaigaa nelamattam ayindi.
vipakshaneta chandrababu ardharaatri samayamlo undavalli cherukunnaru.. gannavaram aireportu nunchi kaanvaelo aayana undavalliloni tana nivaasaaniki vellaaru.. adhe samayamlo prajaavedika koolchiveta panulu jarugutunnaayi.. ayithe, avem pattinchukokundaane chandrababu vellipoyaaru.